ლაკშმი

ლაკშმი (სანსკ. लक्ष्मी lakṣmī „ბედინერობაშ მუმაღალარი“) — ინდუისტური ბედინერობაშ ოსურღორონთი, ღორონთი ვიშნუშ ჩილი დო იროიანი ალმაშარე.

ლაკშმი მაფორუ ღორონთიშ კუჩხწკჷმა ირო გეხე დო თიშ თიწკჷმა ხოლო ვეჩმეთხუებუ, მუჟამსჷთ ვიშნუ მუში მისიაშ ეიოჸონალო ქიანას ართ-ართ ავატარაო მუთმალინჷნ. ლაკშმი ჩილს ირო ელახ ელაჸუნს: რამაწკჷმა თინა სიტა რე, კრიშნაწკჷმა — რადჰა.

ფშვენიერი ოსურღორონთი სვანჯუ ლოტოსიშ პიორს დო ეკინელი ხეთ ხვამანს მუშ მორწუმეეფს, ლუბას ალმაძვენი ორქოთი გოფშა კოტოშე ლაკშმის მონეტეფი უცენს.

ლაკშმიშ ართგურობა დო ჩილიშ უშულადუ ნინალა ახალგათხილეფშო სამანგათ მოჸუნა ინდოეთის, თიში ხვეთ გონწყილი ოხიდეფი ირო ბოფშა რე სიმდიდრეშ დო ბედინერობაშ მიარემუდანობამი მაგორუეფით.

 თაშნეშე ქოძირით 
დევი (ინდუიზმი)

 ლიტერატურა 

Hindu Goddesses: Vision of the Divine Feminine in the Hindu Religious Traditions (ISBN 81-208-0379-5) by David Kinsley
Lakshmi Puja and Thousand Names (ISBN 1-887472-84-3) by Swami Satyananda Saraswati

 რესურსეფი ინტერნეტის 
 Laksmi Sadhana Vidhi
 Mahalaxmi Temple, Ambabai Temple, Kolhapur 
 MahaLakshmi Puja 

კატეგორია:შაქტიზმი
კატეგორია:ინდუისტური ოსურღორონთეფი
კატეგორია:სიჭკვერეშ ოსურღორონთეფი